Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2023/C 34/09)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Rosé de Loire“

PDO-FR-A0150-AM02

Datum obvestila: 14. november 2022

OPIS ODOBRENIH SPREMEMB IN RAZLOGI ZANJE

1. Uradni geografski kodeks

Občine na geografskem območju in območju v neposredni bližini so bile posodobljene po uradnem geografskem kodeksu.

To ne vpliva na obseg razmejenega geografskega območja.

Enotni dokument je spremenjen v točkah 6 in 9.

2. Razmejeno območje parcel

Dodani so bili sestanki za odobritev razmejitve.

Namen te spremembe je dodati datum, ko je pristojni nacionalni organ odobril spremembo razmejenega območja parcel znotraj geografskega območja proizvodnje. Razmejitev parcel znotraj geografskega območja proizvodnje zajema opredelitev parcel, primernih za pridelavo zadevne zaščitene označbe porekla.

Ta sprememba ne vpliva na enotni dokument.

3. Razdalja med trsi

Najmanjša razdalja med trsi je bila zmanjšana z 1 m na 0,90 m.

Cilj te spremembe je omogočiti povečanje gostote zasaditve vinske trte brez spreminjanja razdalje med vrstami.

Dodana je tudi posebna določba za vinske trte na pobočjih z več kot 10-odstotnim naklonom, pri katerih je dovoljena najmanjša razdalja med trsi 0,80 m.

Cilj tega dodatka je upoštevati poseben primer vinskih trt, zasajenih na strmih pobočjih, za katere so pri sajenju potrebne posebne prilagoditve (sajenje vzporedno z brežino namesto pravokotno nanjo).

Enotni dokument je spremenjen v točki 5.

4. Rez

Pravila rezi so bila usklajena na ravni označb območja Anjou Saumur v pokrajini Val de Loire.

Cilj te uskladitve je izboljšati znanje gospodarskih subjektov in poenostaviti nadzor. S to spremembo je za vinogradnike uvedena možnost prilagoditve glede obdobij zmrzali, ki so vse poznejša.

Enotni dokument je spremenjen v točki 5.

5. Povezava z geografskim območjem

Povezava je bila spremenjena s sklicem na leto 2021 namesto na leto 2018 in s prilagoditvijo števila občin po združitvi nekaterih od njih.

Enotni dokument je spremenjen v točki 8.

6. Označevanje

Zakonodajni okvir neobveznih navedb je bil podrobneje opredeljen.

Enotni dokument je spremenjen v točki 9.

7. Prehodni ukrepi

Prehodni ukrepi, ki so se iztekli, so bili črtani.

Za občine, v katerih je bila razmejitev parcel odobrena novembra 2020, je bil dodan prehodni ukrep.

Te spremembe ne povzročijo spremembe enotnega dokumenta.

8. Redakcijske spremembe

V specifikacijo proizvoda je bilo vključenih več redakcijskih prilagoditev.

Te spremembe ne povzročijo spremembe enotnega dokumenta.

9. Sklic na nadzorni organ

Besedilo sklica na nadzorni organ je bilo usklajeno z besedilom, ki se pojavlja v drugih specifikacijah proizvodov za označbe. Gre zgolj za redakcijsko spremembo.

Ta sprememba ne povzroči spremembe enotnega dokumenta.

ENOTNI DOKUMENT

1. Ime

Rosé de Loire

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

KRATEK OPIS

Vina so suha mirna vina rosé z naslednjimi glavnimi analitskimi lastnostmi:

— vina imajo najmanj 9,5-odstotni volumenski delež naravnega alkohola;

— vsebnost fermentirnih sladkorjev (glukoze in fruktoze) po vrenju je nižja od 3 gramov na liter;

— vsebnost skupnih kislin v vinih pred stekleničenjem je največ 91,84 miliekvivalenta na liter;

— po obogatitvi volumenski delež skupnega alkohola v vinih ne presega 12,5 %. Vsebnosti hlapnih kislin in skupnega žveplovega dioksida sta določeni z zakonodajo Unije.

„Rosé de Loire“ je suho vino. Običajno je rožnate barve lososa. Rahle arome pogosto spominjajo na češnjo in jagodo. V ustih imajo močan, svež, zaokrožen in skladen okus. Sveže vino, ki odžeja, pri pivcu vzbudi vtis, da je zagrizel v sveže sadje. Ko je mlado, je treba ceniti vso njegovo izvirnost.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

5.1. Posebni enološki postopki

1. Gostota zasaditve – razdalja

Pridelovalna praksa

Najmanjša gostota zasaditve vinske trte je 4 000 trsov na hektar. Razdalja med vrstami ne sme biti večja od 2,50 metra, razdalja med trsi v isti vrsti pa ne sme biti manjša od 0,90 metra. Za pridelek vinogradniških parcel, na katerih je razdalja med trsi v isti vrsti manjša od 0,90 metra, vendar znaša najmanj 0,80 metra, in ki imajo več kot 10-odstotni naklon, se lahko uporablja kontrolirana označba porekla. Za pridelek vinogradniških parcel z gostoto zasaditve, ki je manjša od 4 000 trsov na hektar, vendar znaša najmanj 3 300 trsov na hektar, se lahko uporablja kontrolirana označba porekla, če se upoštevajo določbe o pravilih oblikovanja v špalir in višini listja iz specifikacije proizvoda. Razdalja med vrstami na teh vinogradniških parcelah ne sme biti večja od 3 metrov, razdalja med trsi v isti vrsti pa ne sme biti manjša od 1 metra.

2. Pravila rezi in oblikovanja v špalir

Pridelovalna praksa

Vinska trta se obrezuje s kratko, dolgo ali mešano rezjo z največ 12 očesi na trs. Vinska trta se lahko obreže na dve dodatni očesi na trs, če je v fenofazi, ko ima trta 11 ali 12 listov (ločeni cvetni brsti), število enoletnih rodnih mladik na trs največ 12.

Višina listja, privezanega na žice, je najmanj enaka 0,6-kratni medvrstni razdalji, pri čemer je višina listja, pritrjenega na žice, izmerjena od spodnje meje listja, ki je določena pri najmanj 0,40 metra od tal, do zgornje meje poganjkov, ki je določena pri najmanj 0,20 metra nad najvišjo žico špalirne oblike.

Vinogradniške parcele z gostoto zasaditve, ki je manjša od 4 000 trsov na hektar, vendar znaša najmanj 3 300 trsov na hektar, poleg tega izpolnjujejo naslednja pravila za oblikovanje v špalir: najvišja višina kolov za špalirno obliko nad zemljo je 1,90 metra; špalir vključuje 4 ravni žic; najvišja žica je na višini najmanj 1,85 metra od tal.

3. Namakanje

Pridelovalna praksa

Namakanje je prepovedano.

4.

Posebni enološki postopek

Pri proizvodnji vin ni dovoljena uporaba oglja za enološko uporabo, samostojno ali v mešanici z drugimi pripravki.

Uporaba lesenih trsk je prepovedana.

Volumenski delež skupnega alkohola v vinih po obogatitvi ne presega 12,5 %.

Poleg zgornjih določb je treba pri vinih za enološke postopke upoštevati obveznosti na ravni Unije ter iz zakonika o kmetijstvu in morskem ribištvu.

5.2. Največji donosi

72 hektolitrov na hektar

6. Razmejeno geografsko območje

Vse faze proizvodnje potekajo na geografskem območju, ki obsega ozemlje naslednjih občin po uradnem geografskem kodeksu iz leta 2021:

— departma Deux-Sèvres: Brion-près-Thouet, Loretz-d’Argenton, Louzy, Plaine-et-Vallées (samo ozemlje pooblaščene občine Oiron), Saint-Cyr-la-Lande, Sainte-Verge, Saint-Martin-de-Mâcon, Saint-Martin-de-Sanzay, Thouars (samo ozemlje pooblaščenih občin Mauzé-Thouarsais in Sainte-Radegonde ter nekdanje občine Thouars), Tourtenay, Val en Vignes (samo ozemlje pooblaščenih občin Bouillé-Saint-Paul, Cersay in Saint-Pierre-à-Champ),

— departma Indre-et-Loire: Amboise, Anché, Artannes-sur-Indre, Athée-sur-Cher, Avoine, Avon-les-Roches, Azay-le-Rideau, Azay-sur-Cher, Beaumont-en-Véron, Benais, Bléré, Bossay-sur-Claise, Bourgueil, Brizay, Candes-Saint-Martin, Cangey, Chambray-lès-Tours, Chançay, Chanceaux-sur-Choisille, La Chapelle-sur-Loire, Chargé, Cheillé, Chemillé-sur-Indrois, Chenonceaux, Chinon, Chisseaux, Chouzé-sur-Loire, Cinais, Cinq-Mars-la-Pile, Civray-de-Touraine, Coteaux-sur-Loire, Couziers, Cravant-les-Côteaux, La Croix-en-Touraine, Crouzilles, Dierre, Draché, Épeigné-les-Bois, Esvres, Fondettes, Francueil, Genillé, Huismes, L’Île-Bouchard, Joué-lès-Tours, Langeais (samo ozemlje pooblaščene občine Langeais), Larçay, Lémeré, Lerné, Lignières-de-Touraine, Ligré, Limeray, Lussault-sur-Loire, Luynes, Luzillé, Marçay, Montlouis-sur-Loire, Montreuil-en-Touraine, Mosnes, Nazelles-Négron, Neuillé-le-Lierre, Noizay, Panzoult, Parçay-Meslay, Pocé-sur-Cisse, Pont-de-Ruan, Razines, Restigné, Reugny, Rigny-Ussé, Rivarennes, Rivière, La Roche-Clermault, Rochecorbon, Saché, Saint-Avertin, Saint-Benoît-la-Forêt, Sainte-Maure-de-Touraine, Saint-Étienne-de-Chigny, Saint-Germain-sur-Vienne, Saint-Martin-le-Beau, Saint-Nicolas-de-Bourgueil, Saint-Ouen-les-Vignes, Saint-Règle, Savigny-en-Véron, Savonnières, Sazilly, Seuilly, Souvigny-de-Touraine, Tavant, Theneuil, Thilouze, Thizay, Tours, Vallères, Véretz, Vernou-sur-Brenne, Villaines-les-Rochers in Vouvray,

— departma Loir-et-Cher: Angé, Blois, Chailles, Châteauvieux, Châtillon-sur-Cher, Chaumont-sur-Loire, Chémery, Chissay-en-Touraine, Choussy, Le Controis-en-Sologne (samo ozemlje pooblaščenih občin Contres in Thenay), Couddes, Couffy, Faverolles-sur-Cher, Mareuil-sur-Cher, Méhers, Mesland, Meusnes, Monteaux, Monthou-sur-Bièvre, Monthou-sur-Cher, Montrichard Val de Cher, Noyers-sur-Cher, Oisly, Pontlevoy, Pouillé, Rilly-sur-Loire, Saint-Aignan, Saint-Georges-sur-Cher, Saint-Julien-de-Chédon, Saint-Romain-sur-Cher, Sassay, Seigy, Seur, Soings-en-Sologne, Thésée, Valaire, Valencisse (samo ozemlje pooblaščenih občin Chambon-sur-Cisse in Molineuf), Vallières-les-Grandes, Valloire-sur-Cisse (samo ozemlje pooblaščene občine Chouzy-sur-Cisse) in Veuzain-sur-Loire (samo ozemlje pooblaščene občine Onzain),

— departma Maine-et-Loire: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon, Bellevigne-les-Châteaux, Blaison-Saint-Sulpice, Bouchemaine, Brain-sur-Allonnes, Brissac Loire Aubance (samo ozemlje pooblaščenih občin Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire in Vauchrétien), Brossay, Cernusson, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (samo ozemlje pooblaščenih občin Chanzeaux, La Jumellière in Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou, Épieds, Fontevraud-l'Abbaye, Les Garennes sur Loire, Gennes-Val-de-Loire (samo ozemlje pooblaščenih občin Chênehutte-Trèves-Cunault, Gennes, Grézillé, Saint-Georges-des-Sept-Voies int Le Thoureil), Huillé-Lézigné (samo ozemlje pooblaščene občine Huillé), Ingrandes-Le Fresne sur Loire (samo ozemlje nekdanje občine Ingrandes), Jarzé Villages (samo ozemlje pooblaščene občine Lué-en-Baugeois), Louresse-Rochemenier, Lys-Haut-Layon, Mauges-sur-Loire (samo ozemlje pooblaščenih občin La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine in Saint-Laurent-du-Mottay), Mazé-Milon (samo ozemlje pooblaščene občine Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d'Anjou (samo ozemlje pooblaščenih občin Bouzillé, Champtoceaux, Drain, Landemont, Liré in La Varenne), Parnay, Passavant-sur-Layon, La Possonnière, Le Puy-Notre-Dame, Rives-de-Loir-en-Anjou (samo ozemlje pooblaščene občine Villevêque), Rochefort-sur-Loire, Rou-Marson, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Melaine-sur-Aubance, Saumur, Savennières, Soulaines-sur-Aubance, Souzay-Champigny, Terranjou, Tuffalun, Turquant, Les Ulmes, Val-du-Layon, Varennes-sur-Loire, Varrains in Vaudelnay,

— departma Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay in Les Trois-Moutiers.

Kartografski dokumenti, na katerih je prikazano geografsko območje, so dostopni na spletišču nacionalnega inštituta za poreklo in kakovost (Institut national de l’origine et de la qualité).

7. Sorte vinske trte

Cabernet franc N

Cabernet-sauvignon N

Gamay N

Grolleau N

Grolleau gris G

Pineau d'aunis N

Pinot noir N

8. Opis povezave

8.1.

(a) Opis naravnih dejavnikov, ki prispevajo k povezavi

Geografsko območje se razprostira na valoviti planoti, ki jo z geološkega vidika sestavljajo primarne formacije pobočij Armorikanskega gorovja ter novejše formacije iz mezozoika in v manjšem obsegu iz terciarja na jugozahodnem robu Pariške kotline. Geografsko območje se razprostira na približno 200 kilometrih ob Loari in njenih pritokih Vienne, Indre in Cher. Leta 2021 je obsegalo ozemlje 226 občin, med katerimi so nekatere slavne po svojih vinskih dvorcih (château).

Na parcelah, razmejenih za trgatev, so tla na zahodnem delu iz skrilavca ali glinenega skrilavca, na vzhodnem delu pa iz lapornega apnenca (iz cenomanija, turonija, senonija in eocena). Turonijski geološki sloj je bistven. V tem obdobju je nastala kamnina tuffeau, katere izkoriščanje v številnih kamnolomih je omogočilo izgradnjo gradov v dolini Loare in splošneje vseh arhitekturnih nosilnih konstrukcij v regiji ter s tem nastanek neštetih votlin. Ti kamnolomi so postali kleti s konstantno temperaturo in vlago, v katerih so gojili gobe in skladiščili vino. Posebnost vseh teh tal je, da imajo zmerne koristne vodne rezerve in dobro zmožnost odcejanja.

Podnebje je oceansko. Vendar se na vzhodnem robu v pokrajini Sologne čuti bolj celinski vpliv z nekoliko večjimi letnimi padavinami kot na preostalem geografskem območju, in sicer med 550 in 650 mililitri. Na zahodu je oceanski vpliv močnejši, temperature so ustaljene, zime mile in poletna vročina ostaja zmerna. Nasprotno se proti vzhodu temperaturne razlike povečujejo. V teh splošnih razmerah rečna mreža, ki jo sestavljajo Loara in njeni pritoki, uravnava temperature.

(b) Opis človeških dejavnikov, ki prispevajo k povezavi

Zgodovina vinogradov je razmeroma stara in povezana z razvojem številnih samostanov in opatij. Sveti Gregor iz Toursa je v svoji Zgodovini Frankov že v 6. stoletju opozoril na razširjeno gojenje vinske trte na tem koncu in uporabo neke vrste klopotcev (traquette) za odganjanje ptičev ob zrelosti grozdja. V 15. stoletju so vinogradniki ob uvedbi sorte „breton“, ki ni nič drugega kot sorta cabernet franc N, ki izvira iz bordeaujske pokrajine, pridelali novo vino rosé, takrat imenovano „clairet“, z značilnimi aromami rdečega sadja. Prve zgodovinske sledi se nanašajo na dva soda „busse“ (oziroma 536 litrov) vina „clairet“, ki so ju prebivalci pokrajine Saumur darovali bretonskemu vojvodi Ivanu V.

Vina rosé so nekoliko bolj na vzhodu proizvajali tudi v pokrajini Touraine. Nekaj občin na desnem bregu Loare je z njimi doseglo precejšen sloves. Vinogradi v občinah Blois, Azay-le-Rideau ali Mesland so postali pomembni proizvajalci vina. Vina iz občine Cinq-Mars-La-Pile so postala priznana in lokalna sorta grolleau N se je močno razvila. V začetku 19. stoletja se je ta sorta zelo gojila v Anžuju, zlasti v kantonih Thouarcé in Brissac.

Velikost geografskega območja je z različnimi tlemi in podnebjem spodbudila raznovrstnost sort vinske trte. V Anžuju so bile zasajene predvsem sorte cabernet franc N, cabernet-sauvignon N, grolleau N in grolleau gris G. V pokrajini Touraine, na desnem bregu Loare, se je razširila sorta grolleau N. Sorta gamay N je bila prav tako zasajena v vseh vinogradih, nekoliko manj sorta pineau d’aunis N in bolj na lokalni ravni tudi sorta pinot noir N.

Na začetku 20. stoletja se je začela razvijati proizvodnja velikih količin vin rosé, imenovanih „rouget“ v Anžuju in „vin gris“ v pokrajini Touraine. V začetku 70. let 20. stoletja so vinogradniki iz doline Loare, ki so želeli utrditi podobo tega suhega vina rosé in ohraniti njegovo identiteto, zaprosili za njegovo priznanje. Kontrolirana označba porekla „Rosé de Loire“ je bila tako priznana leta 1974.

8.2.

2 Informacije o kakovosti in značilnostih proizvoda

„Rosé de Loire“ je suho vino. Običajno je rožnate barve lososa. Rahle arome pogosto spominjajo na češnjo in jagodo. V ustih imajo močan, svež, zaokrožen in skladen okus. Sveže vino, ki odžeja, pri pivcu vzbudi vtis, da je zagrizel v sveže sadje. Ko je mlado, je treba ceniti vso njegovo izvirnost.

3 Medsebojni vzročni vplivi

Velika rečna mreža, ki jo sestavljajo Loara, Vienne, Cher in Indre, je sčasoma močno oblikovala valovito planoto s trdimi kamninami iz paleozoika ter mehkimi kamninami iz mezozoika in terciarja. V srednjem veku so pod vplivom Cerkve zasadili vinsko trto in vinogradi v pokrajinah Anžu in Touraine so se razširili na skoraj 200 kilometrih vzdolž reke in njenih pritokov.

Sčasoma so vinogradniki v zahodnem delu geografskega območja dali prednost nasadom sort cabernet franc N in grolleau N, medtem ko so vinogradniki v vzhodnem delu zasadili predvsem sorti gamay N in pineau d’aunis N. Njihovo izbiro je mogoče pojasniti z oblikovanostjo geografskega območja in oceanskim podnebjem. Na teh različnih vinogradniških lokacijah so se med vinogradniki naravno uveljavile določene sorte. Glede na rabo so pri razmejitvi parcel za trgatev upoštevane le parcele z osuševanimi tlemi iz glinastega apnenca ali skrilavcev.

Proizvodnja vin „rouget“ in „vin gris“, ki sta sveži, izvirni in pitni ter imata majhen volumenski delež alkohola, se je razvila na začetku 20. stoletja. Vinogradniki so iz generacije v generacijo poudarjali izvirne lastnosti svoje pridelavi, na eni strani z izbiro zvrsti, ki je spodbujala razvoj njihovega aromatičnega potenciala, in na drugi strani s čim boljšim upravljanjem rastlin in njihovega proizvodnega potenciala, ki se kaže v strogem vodenju vinogradov.

Uspeh te proizvodnje je bil nagrajen s priznanjem kontrolirane označbe porekle „Rosé de Loire“ leta 1974. Dinamika ter izkušnje in znanje vinogradnikov, pa tudi njihova zgodovinska pripadnost loarski vinogradniški pokrajini, zagotavljajo trajni ugled te kontrolirane označbe porekla, ki vse od priznanja doživlja pravi uspeh.

9. Bistveni dodatni pogoji (pakiranje, označevanje, ostale zahteve)

Označevanje

Pravni okvir

zakonodaja EU

Vrsta dodatnega pogoja

dodatne določbe o označevanju

Opis pogoja

Neobvezne navedbe, katerih uporabo lahko v skladu z določbami Unije urejajo države članice, so na etiketah izpisane s črkami, katerih velikost niti po višini niti po širini ne presega dvakratne velikosti črk, ki sestavljajo ime kontrolirane označbe porekla.

Ime kontrolirane označbe porekla se lahko dopolni z geografskim imenom „Val de Loire“ v skladu s pravili iz specifikacije proizvoda. Velikost črk za navedbo geografskega imena „Val de Loire“ niti po višini niti po širini ne presega dveh tretjin velikosti črk, ki sestavljajo ime kontrolirane označbe porekla.

Pri označevanju vin s kontrolirano označbo porekla se lahko navede ime manjše geografske enote, če: — gre za kraj, ki je zaveden v katastru — in je naveden v prijavi pridelka. Velikost črk za navedbo imena kraja, zavedenega v katastru, niti po višini niti po širini ne presega polovične velikosti črk, ki sestavljajo ime kontrolirane označbe porekla.

Območje v neposredni bližini

Pravni okvir

zakonodaja EU

Vrsta dodatnega pogoja

izjema pri proizvodnji na razmejenem geografskem območju

Opis pogoja

Območje v neposredni bližini, opredeljeno z izjemo za vinifikacijo in obdelavo vin, zajema ozemlje naslednjih občin po uradnem geografskem kodeksu iz leta 2021:

— departma Indre: Fontguenand, Lye, La Vernelle, Veuil in Villentrois-Faverolles-en-Berry,

— departma Indre-et-Loire: Chaveignes, Chezelles, Crissay-sur-Manse in Saint-Nicolas-de-Bourgueil,

— departma Loir-et-Cher: Candé-sur-Beuvron, Cheverny, Le Controis-en-Sologne (samo ozemlje pooblaščenih občin Feings, Fougères-sur-Bièvre in Ouchamps), Cormeray, Fresnes, Les Montils, Mont-près-Chambord in Sambin,

— departma Loire-Atlantique: Ancenis-Saint-Géréon (samo ozemlje nekdanje občine Ancenis), Le Loroux-Bottereau, Le Pallet, La Remaudière, Vair-sur-Loire (samo ozemlje pooblaščene občine Anetz) in Vallet,

— departma Maine-et-Loire: Orée d'Anjou (samo ozemlje pooblaščene občine Saint-Laurent-des-Autels) in Saint-Martin-du-Fouilloux.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-a21d352f-67ba-47df-a154-3ca40f598bb4

(1) UL L 9, 11.1.2019, str. 2.